सतर्कता समिति की बैठक में अधिकारियों को दिए निष्पक्ष कार्य के निर्देश
शहरके पंचायत समिति सांकड़ा के नरेगा वीडियो कांफ्रेंसिंग हॉल में गुरूवार की सुबह एसडीएम मूलसिंह राजावत की अध्यक्षता में सतर्कता समिति की बैठक आयोजित की गई। बैठक में उपस्थित सभी विभागों के अधिकारियों को एसडीएम मूलसिंह राजावत ने अपने अपने विभागों में निष्पक्ष कार्य करने के निर्देश दिए। उन्होंने कहा कि जनता अधिकारियों से कार्य चाहती है और अधिकारियों को उनके कार्यों को निष्पक्ष तथा निस्वार्थ रूप से करना चाहिए। ताकि आमजन के कार्य सुचारू रूप से हो सके। उन्होंने जलदाय विभाग के जेईएन रमेश माथुर को शहर में हाल ही में हो रही गंदे पानी की सप्लाई को गंभीरता से लेते हुए कार्य को तुरंत प्रभाव से निपटाने के निर्देश दिए। साथ ही कार्य को पूर्ण करने के बाद उसकी संपूर्ण रिपोर्ट एसडीएम को देने के भी निर्देश दिए। उन्होंने उपस्थित विभिन्न विभागों के अधिकारियों को अपने अपने क्षेत्रों से आने वाली समस्याओं के संबंध में आवश्यक दिशा निर्देश दिए। बैठक में जलदाय विभाग के साथ साथ शिक्षा विभाग, सार्वजनिक निर्माण विभाग, नगरपालिका, एमपावर, डिस्कॉम तथा अन्य विभागों के अधिकारी भी उपस्थित थे।
पोकरण (आंचलिक) सतर्कता समिति की बैठक को संबोधित करते एसडीएम राजावत।
hin_Deva hin_Deva hin_Deva